BBL กำไรปี 64 โตเด่น
มีการประเมินการ BBL ว่าด้านกำไรสุทธิในไตรมาส 4 ปี 2563 อยู่ที่ 5.3 พันล้านบาท ลดลง 34% จากงวดเดียวกันของปีก่อน แต่เพิ่มขึ้น 32% จากไตรมาสก่อน
มีการประเมินการ BBL ว่าด้านกำไรสุทธิในไตรมาส 4 ปี 2563 อยู่ที่ 5.3 พันล้านบาท ลดลง 34% จากงวดเดียวกันของปีก่อน แต่เพิ่มขึ้น 32% จากไตรมาสก่อน
31 ธ.ค. 2563

คุณค่าบริษัท
มีการประเมินการต่อ ธนาคารกรุงเทพ จำกัด (มหาชน) หรือ BBL ว่าด้านกำไรสุทธิในไตรมาส 4 ปี 2563 อยู่ที่ 5.3 พันล้านบาท ลดลง 34% จากงวดเดียวกันของปีก่อน แต่เพิ่มขึ้น 32% จากไตรมาสก่อน
สำหรับการลดลงจากงวดเดียวกันของปีก่อน เพราะไตรมาส 4 ปี 2562 มีกำไรจากเงินลงทุนสูงถึง 1.5 หมื่นล้านบาท และมีการนำไปตั้งสำรองบางส่วน
ขณะที่คาดกำไรเพิ่มขึ้นจากไตรมาสก่อน เนื่องจาก 1.ไม่มีค่าใช้จ่ายพิเศษจากเพอร์มาตาจำนวน 4 พันล้านบาท, 2.สินเชื่อรวมเพิ่มขึ้นได้ โดยเพิ่มขึ้น 0.7% จากไตรมาสก่อน หรือ 16.0% จากต้นปีถึงปัจจุบัน, 3.ส่วนต่างรายได้ดอกเบี้ยสุทธิ (NIM) ยังทรงตัวได้ที่ระดับ 2.3% จากไตรมาส 3/2563, 4.รายได้ค่าธรรมเนียมเพิ่มขึ้นได้ โดยเพิ่มขึ้น 7% จากไตรมาสก่อน จากธุรกิจกองทุนรวมและค่าธรรมเนียมที่เกี่ยวข้องกับสินเชื่อ
5.สำรองฯ จะเพิ่มขึ้น 25% จากไตรมาสก่อน เนื่องจากการตั้งเผื่อลูกหนี้ที่เริ่มทยอยครบกำหนดในโครงการบรรเทาหนี้ และ 6.NPLs ratio ปรับตัวเพิ่มขึ้นมาอยู่ที่ 4.40% จากในไตรมาสก่อนที่ 4.10% เพราะลูกหนี้ที่ออกจากโครงการและไม่มีการขายหนี้เสียออกเพราะราคาขายปรับตัวลดลง
นอกจากนี้ คาดกำไรสุทธิปี 2564 ที่ 2.3 หมื่นล้านบาท เพิ่มขึ้น 14% จากงวดเดียวกันของปีก่อน ซึ่งถือว่าเติบโตได้สูงที่สุดในกลุ่มธนาคาร เนื่องจาก
1) มีการตั้งสำรองฯ เพิ่มเติมไปมากแล้วตั้งแต่ปี 2562 ถึงไตรมาส 3 ปี 2563 และจะตั้งน้อยกว่าธนาคารอื่นเพราะมีการบรรเทาหนี้ที่น้อยกว่า 5% ของสินเชื่อรวม (ค่าเฉลี่ยของกลุ่มฯ อยู่ที่ 23%) ประกอบกับไม่มีค่าใช้จ่ายก้อนใหญ่ในการปรับโครงสร้างองค์กรจากธนาคารเพอร์มาตาเหมือนในปี 2563 ทำให้ต้นทุนต่อรายได้จะปรับลดลงมาอยู่ที่ 49% จาก 52% ในปี 2563
2) ส่วนต่างรายได้ดอกเบี้ยสุทธิ (NIM) จะลดลงเล็กน้อยมาอยู่ที่ 2.17% จาก 2.26% ในปี 2563 เพราะยังคงมีการช่วยเหลือลูกหนี้บางส่วนอยู่
3) NPLs มีโอกาสเพิ่มขึ้นน้อยกว่ากลุ่มฯ เพราะมีความเสี่ยงเรื่องการบรรเทาหนี้น้อยกว่ากลุ่มธนาคารขนาดใหญ่เพราะช่วยเหลือลูกหนี้น้อยกว่า 5% ของสินเชื่อรวม (ค่าเฉลี่ยของกลุ่มธนาคารขนาดใหญ่อยู่ที่ 40%) ทำให้เชื่อว่าการตั้งสำรองฯ ในปี 2564 จะน้อยกว่าธนาคารอื่น ๆ
สุดท้ายทางนักวิเคราะห์ บล.เคทีบี (ประเทศไทย) ยังคงแนะนำ “ซื้อ” ราคาเป้าหมาย 150 บาท
…
ผู้ถือหุ้นรายใหญ่
รายชื่อกรรมการ